Spyware ya iku program kang kainstal ing sajeroning sistem komputer, lan bisa ngumpilaké pira-pira informasi kang diduwèni user banjur ngirimaké informasi mau marang lokasi katentu. Kabèh mau dilakokaké tanpa dingertèni panganggo utawa user. Ing internèt lumrahé mau spybot utawa tracking-software.[1] Béda karo virus utawa worm kang ngrusak kinerja salah sijiné aplikasi, spyware justru ngawasi aktivitas komputer lan ngrimaké marang pihak kaping telu.[2] Virus lumrahé digawé mung kanggo iseng utawa mbuktèkaké kapinteran salah sijiné wong.[2] Nanging yèn spyware sengaja digawé kanggo kapentingan komersil utawa kriminal.[2] Kajaba iku spyware ora ngréplikasi dhèwèké dhéwé kaya déné virus.[2] Lumrahé spyware ngaksès salah sijiné sistem lumantar iklan pop-up ing internèt, layang èlèktronik lan situs internèt katentu.[2] Nganti saiki serangan spyware mung nyerang sistem Microsoft Windows.[2] Sistem oprasi liya kaya ta MacOS X utawa Linuk durung katemokaké kaserang spyware.[2]
